**การประยุกต์ใช้ปรัชญาพอเพียงในการพัฒนาองค์กรด้านสุขภาพ**

กลุ่มงานอนามัยสิ่งแวดล้อม สำนักงานสาธารณสุขจังหวัดสระแก้ว

**“เศรษฐกิจพอเพียง”** เป็นปรัชญาที่พระบาทสมเด็จพระเจ้าอยู่หัว ทรงมีพระราชดำรัสชี้แนะแนวทางในการดำเนินชีวิตให้แก่พสกนิกรชาวไทยมาตลอดระยะเวลากว่า 25 ปี ตั้งแต่ก่อนเกิดวิกฤติการณ์ทางเศรษฐกิจ และในโอกาสที่ทรงงานในท้องถิ่นที่ทุรกันดารทั่วประเทศ ทรงเน้นย้ำถึงแนวทางแก้ไขเพื่อให้รอดพ้นและสามารถดำรงอยู่ได้อย่างมั่นคงและยั่งยืนภายใต้กระแสโลกาภิวัฒน์ และความเปลี่ยนแปลงต่างๆ สามารถนำไปปฏิบัติ ประยุกต์ และปรับใช้เป็นกลยุทธ์ ในการพัฒนาประเทศของทุกภาคส่วนซึ่งจะต้องใช้หลักการพิจารณาเพื่อให้เกิดความเหมาะสมตามสภาวการณ์ต่างๆ ที่เกิดขึ้น

**หลักแนวคิดของเศรษฐกิจพอเพียง** การพัฒนาตามหลักเศรษฐกิจพอเพียง คือ การพัฒนาที่ตั้งอยู่บนพื้นฐานของทางสายกลางและความไม่ประมาท โดยคำนึงถึงความพอประมาณ ความมีเหตุผล การสร้างภูมิคุ้มกันที่ดี ในตัวตลอดจนใช้ความรู้ ความรอบคอบ และคุณธรรมประกอบการวางแผน ตัดสินใจ และกระทำ โดย**รหัสพัฒนาตามกระแสเศรษฐกิจพอเพียง** คือ **GCK (Goodness - Community - Knowledge )**

**1. ความดี (Goodness)** ประกอบด้วย ความขยันหมั่นเพียรพึ่งตนเอง ความประหยัด ความออม ความซื่อสัตย์สุจริต ความมีน้ำใจและไมตรีจิตต่อกัน การอนุรักษ์สิ่งแวดล้อม การอนุรักษ์วัฒนธรรม การพัฒนาจิตใจให้สูงขึ้น เป็นเรื่องเดียวกับปัญญา หมายถึงรู้ทั้งหมด รู้ถูกต้องและเข้าถึงความดี ในปัญญาจึงมีศีลธรรมและจริยธรรมอยู่ด้วยเสมอ

**2. การอยู่ร่วมกัน (Community หรือ Culture)** วัฒนธรรมการอยู่ร่วมกันหรือการอยู่ร่วมกันได้ดีทั้งระหว่างมนุษย์กับมนุษย์และระหว่างมนุษย์กับสิ่งแวดล้อม ต้องมีความประนีประนอม การไกล่เกลี่ยความขัดแย้ง การแบ่งปันและระบบการจัดการใช้ทรัพยากร

**3. ความรู้ (Knowledge)** มี 2 ประเภท ได้แก่ ความรู้ในตัวคนที่ได้จากประสบการณ์ชีวิตและการทำงาน คือมีฐานอยู่ในวัฒนธรรม และความรู้ในตำราที่มีฐานอยู่ในการวิจัยค้นคว้าหรือวิทยาศาสตร์ ซึ่งเป็นตัวต่อยอดหรือตกแต่งขึ้นในภายหลัง

**กระบวนการขับเคลื่อนระดับองค์กร** คือ การเสริมพลังให้องค์กร สามารถพัฒนาไปอย่างมั่นคงภายใต้กระแสโลกาภิวัฒน์ โดยให้ความสำคัญกับรากฐาน ความสมดุลระหว่างบุคลากร ทุนและทรัพยากรต่างๆ ภายในองค์กร ตลอดจนนำไปสู่ความสุขและคุณภาพชีวิตที่ดีของบุคลากรภายในองค์กรอีกด้วย โดย

สร้างภูมิคุ้มกันที่ดีเพื่อควบคุมความเสี่ยง (Risk Control)มีระบบติดตามและประเมินผล เพื่อสร้างระบบ

ภูมิคุ้มกันความเสี่ยงที่อาจเกิดขึ้นในลักษณะต่างๆ ได้แก่ OperationalRisk, Financial Risk, External Risk andStrategic Risk

**กำหนดนโยบายและแผนงานในองค์กร** โดยการเผยแพร่องค์ความรู้และสร้างความเข้าใจหลักการเศรษฐกิจ

พอเพียงและบูรณาการสู่นโยบายและแผนงานขององค์กรรวมทั้งสร้างค่านิยม ส่งเสริมบทบาทบุคลากรให้มีส่วนร่วมในการบริหารจัดการองค์กรอย่างเป็นระบบ สามารถทำงานในลักษณะ**เครือข่ายเพื่อเป็นการเสริมพลัง โปร่งใส เป็นธรรม ประหยัดและมีประสิทธิภาพพร้อมรับการเปลี่ยนแปลงภายใต้แนวคิดความมีเหตุผล ความพอประมาณและมีระบบคุ้มกันที่เข้มแข็ง เพื่อสร้างหลักประกันสู่ความยั่งยืนขององค์กร**

“เศรษฐกิจพอเพียง” เป็นปรัชญาชี้ถึงแนวทางการดำรงอยู่ และปฏิบัติของประชาชนในทุกระดับ ตั้งแต่ระดับ

ครอบครัว ระดับชุมชน จนถึงระดับรัฐ ทั้งในการพัฒนาและบริหาร ให้ดำเนินไปในทางสายกลาง เพื่อให้ก้าวทันต่อโลกยุคโลกาภิวัตน์ ความพอเพียง หมายถึง **ความพอประมาณ ความมีเหตุผล** รวมถึงความจำเป็นที่จะต้องมี**ระบบภูมิคุ้มกัน**ในตัวที่ดีพอสมควรต่อการมีผลกระทบใดใดอันเกิดจากการเปลี่ยนแปลงทั้งภายนอกและภายใน ทั้งนี้จะต้องอาศัยความรอบรู้ ความรอบคอบและความระมัดระวังอย่างยิ่ง ในการนำวิชาการต่างๆมาใช้ในการวางแผนและการดำเนินการทุกขั้นตอนและขณะเดียวกัน จะต้องเสริมสร้างพื้นฐานจิตใจของคนในองค์กร โดยเฉพาะเจ้าหน้าที่ (สาธารณสุข) ในทุกระดับ ให้มีสำนึกในคุณธรรม ความซื่อสัตย์สุจริต และรอบคอบ เพื่อให้สมดุลและพร้อมต่อการรองรับการเปลี่ยนแปลงอย่างรวดเร็วและกว้างขวาง ทั้งด้านวัตถุ สังคม สิ่งแวดล้อม และวัฒนธรรม จากโลกภายนอกได้เป็นอย่างดี

การนำหลักปรัชญาเศรษฐกิจ พอเพียงไปใช้เป็นกลยุทธ์ในการบริหารองค์กร ไม่ว่าจะเป็นองค์กรขนาดเล็ก ขนาด

กลางหรือ ขนาดใหญ่จึงจำเป็นต้องมีการประยุกต์และปรับ ใช้ให้เหมาะสมตามสภาวการณ์และบริบทของ องค์กรนั้นๆเพื่อองค์กรจะได้เติบโต ได้อย่างมี เสถียรภาพและสามารถพัฒนาได้อย่างยั่งยืน

เรียบเรียงจากบทความ **ปรัชญาเศรษฐกิจพอเพียง : สู่กลยุทธ์การบริหาร**

**(วารสารสาธารณสุขและการพัฒนา 2550 ปีที่ 5 ฉบับที่ 2)**